CELEX: C2004/300/102
Language: et
Date: 2004-12-04 00:00:00
Title: Kohtuasi T-417/04: Regione Autonoma Friuli Venezia Giulia 15. oktoobri 2004. aasta hagi Euroopa Ühenduste Komisjoni vastu

4.12.2004   
            
            
               ET
            
            
               Euroopa Liidu Teataja
            
            
               C 300/52
            
         Regione Autonoma Friuli Venezia Giulia 15. oktoobri 2004. aasta hagi Euroopa Ühenduste Komisjoni vastu
   (Kohtuasi T-417/04)
   (2004/C 300/102)
   Kohtumenetluse keel: itaalia
   Regione Autonoma Friuli Venezia Giulia esitas 15. oktoobril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on avvocato Enzo Bevilacqua ja avvocato prof Fausto Capelli.
   Hageja palub esimese astme kohtul:
   
               —
            
            
               tühistada komisjoni määruse nr 1429/2004 I lisa punktiga 103 seotud selgitav märkus, mis käsitleb ajalist piirangut nime “Tocai friulano” kasutamiseks kuni 31. märtsini 2007;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Komisjoni määruse (EÜ) nr 1429/2004, (1) millega muudetakse komisjoni määrust nr 753/2002, artikli 1 lõikega 5 asendatakse määruse nr 753/2002 II lisa uue lisaga (I lisa), mille selgitava märkusega säilitatakse määruse nr 753/2002 varasema versiooni II lisas esinenud ajaline piirang viinamarjasordist “Tokai friulano” valmistatud veinile selle nime kasutamiseks kuni 31. märtsini 2007 (uue lisa p 1003). Käesoleva hagiga taotletakse nime “Tokai friulano” kasutamist käsitleva selgitava märkuse tühistamist.
   Oma nõudeid põhjendab hageja järgnevate argumentidega.
   
               —
            
            
               Vastavalt rahvusvaheliste lepingute õiguse Viini konventsiooni artikli 59 lõikele 1 kaotasid lepingu Ungari ja teiste liikmesriikide ühinemise kohta Euroopa Liiduga jõustumisel 1. mail 2004 kehtivuse kõik Ungari ja Euroopa Liidu vahel sõlmitud varasemad lepingud, mida ei ole ühinemislepinguga sõnaselgelt kaasatud.
            
         
               —
            
            
               Komisjonil puudub pädevus õiguste tühistamiseks määruse nr 753/2002 artikli 19 kohaldamisalas; kuigi komisjonil oli raammääruse nr 1493/1999 artikli nr 53 alusel pädevus määratleda, millises riigis teatud viinamarjasorte võib kasvatada, ei ole tal pädevust keelata liikmesriigis pikaajaliselt viljeldud viinamarjasordi kasvatamist, kuna vaid liikmesriikidel on õigus seda otsustada.
            
         
               —
            
            
               EÜ artikli 34 lõikes 2 sätestatud igasuguse diskrimineerimiskeelu rikkumine. Kuigi seda keeldu ei saanud Ungari suhtes rakendada enne tema liitumist, on see täies ulatuses rakendatav alates tema saamisest EL liikmesriigiks.
            
         
               —
            
            
               Lõpuks väidab hageja, et on rikutud proportsionaalsuse põhimõtet ja omandiõigust.
            
         
      (1)  Komisjoni 9. augusti 2004. aasta määrus (EÜ) nr 1429/2004, millega muudetakse määrust (EÜ) nr 753/2002, milles sätestatakse teatavad nõukogu määruse (EÜ) nr 1493/1999 rakenduseeskirjad veinisektori toodete kirjeldamise, nimetamise, esitlemise ja kaitse osas (ELT L 263, 10.8.2004, lk 11).